**Π Ρ Ο Τ Α Σ Η**

**ΤΗΣ**

**Ε**ΝΩΤΙΚΗΣ **Α**ΓΩΝΙΣΤΙΚΗΣ **Κ**ΙΝΗΣΗΣ **Π**ΥΡΟΣΒΕΣΤΩΝ

**ΓΙΑ ΤΟ ΒΑΣΙΚΟ ΠΛΑΙΣΙΟ**

 **ΘΕΣΜΙΚΩΝ – ΟΙΚΟΝΟΜΙΚΩΝ ΑΙΤΗΜΑΤΩΝ**

**& THN ΑΝΑΔΙΟΡΓΑΝΩΣΗ ΤΟΥ ΠΥΡΟΣΒΕΣΤΙΚΟΥ ΣΩΜΑΤΟΣ**

 **Βασικές προϋποθέσεις για την ουσιαστική αναδιοργάνωση και αναβάθμιση του Πυροσβεστικού Σώματος,**ώστε να μπορέσει**να ανταποκριθεί στις σύγχρονες απαιτήσεις προασπίζοντας**αποτελεσματικά**τον Ελληνικό λαό και τον φυσικό πλούτο της χώρας,**αλλά καιγια να διαμορφωθούν **ασφαλείς συνθήκες εργασίας για τους υπαλλήλους του,** είναι οι εξής:

* **Κατάργηση όλων των νομοθετικών παρεμβάσεων**των εκάστοτε**κυβερνήσεων**και της **Ευρωπαϊκής Ένωσης,** που εντάσσουν **το Π.Σ.** στα **Σώματα Ασφαλείας** και στον **αντιδραστικό Ευρωπαϊκό Μηχανισμό Πολιτικής Προστασίας αντίστοιχα,** επιδιώκοντας την ενίσχυση της επέμβασης **στην καταστολή των αγώνων** των εργαζομένων και των λαϊκών στρωμάτων, **στα πλαίσια της προστασίας των** **συμφερόντων της πλουτοκρατίας.**
* **Κατάργηση των Νόμων 3511/2006, 4029/2011, 4249/2014 και απόσυρση του σχεδίου Νόμου**

 **του Υπουργείου Προστασίας του Πολίτη «Εθνικός Μηχανισμός Διαχείρισης Κρίσεων και Αντιμετώπισης Κινδύνων, Αναδιάρθρωση της Γενικής Γραμματείας Πολιτικής Προστασίας, Αναβάθμιση Εθελοντισμού Πολιτικής Προστασίας, Αναδιοργάνωση του Πυροσβεστικού Σώματος και άλλες διατάξεις».**

Όλες αυτές οι νομοθετικές παρεμβάσειςστοχεύουνστην εντεινόμενη μείωση από τον κρατικό προϋπολογισμό **των κονδυλίων για την** **πυρασφάλεια της χώρας,**θα επιφέρουν την πλήρη υποβάθμιση της δημόσιας καιδωρεάν πυροπροστασίας, με **σειρά καταργήσεων, συγχωνεύσεων και** **ιδιωτικοποιήσεων των υφιστάμενων δομών του Π.Σ.**καθώς και την**εμπορευματοποίηση των παρεχόμενων υπηρεσιών**και την**επιβολή προστίμων και διαφόρων τύπων**χαρατσιών, σε βάρος του Ελληνικού λαού.

* Παράλληλα προωθούν **την υποκατάσταση σημαντικού μέρους των υπηρεσιών του Π.Σ. από τον εθελοντισμό,** σε συνδυασμό με την προοπτική **της παραχώρησης** αρμοδιοτήτων **Πυροσβεστικών Σταθμών** και **Κλιμακίων, στην Τοπική Διοίκηση.**
* Επίσης διευρύνουν τις προϋποθέσεις για την **πλήρη ανατροπή των εργασιακών σχέσεων των υπαλλήλων,** με την επέκταση **των διαφόρων μορφών ελαστικών σχέσεων εργασίας,** τη διεύρυνση **της εποχικότητας,** την καθιέρωση **της ευελιξίας – κινητικότητας** και την επιπλέον **«αξιολόγηση» των υπαλλήλων** και των **πυροσβεστικών υπηρεσιών,** στοχεύοντας **στην περαιτέρω αμφισβήτηση** του δικαιώματος της **μόνιμης** και **σταθερής δουλειάς, στη μείωση του προσωπικού και των υποδομών,** και στην **κατατρομοκράτηση των εργαζομένων.**
* **Πλήρης αποστρατικοποίηση και μετατροπή του Π.Σ. σε πολιτική διοικητική υπηρεσία του κράτους,** στη βάση της εξυπηρέτησης**της κοινωνικής της αποστολής,**με αρμοδιότητες **την αντιμετώπιση** των **αστικών** και **δασικών πυρκαγιών,** τις **διασώσεις** και την **προληπτική πυρασφάλεια.**
* **Συμμετοχή στον σχεδιασμό αντιμετώπισης έκτακτων κινδύνων και φυσικών καταστροφών** με αποκλειστική **δυνατό τη τα διαχείρισης** του κατασταλτικού σκέλους, στα πλαίσια της **συνεργασίας** με τους συναρμόδιους **εμπλεκόμενους φορείς του Οργανισμού Πολιτικής Προστασίας,** που θα λειτουργεί αποκλειστικά **προς όφελος της προστασίας** της **ζωής** και της **περιουσίας του λαού** και του **φυσικού πλούτου** της **χώρας.**
* **Διαχωρισμός Επιχειρησιακού με Διοικητικό Τομέα** και κατάταξη των υπαλλήλων σε **Τομείς** και **Κλάδους,** με **κατανομή** και **πλήρωση** των **απαιτούμενων θέσεων** κάθε **Κλάδου** ανά **ειδικότητα.**
	+ **Διοικητικός Τομέας,** που θα περιλαμβάνει και **το Βοηθητικό και Τεχνικό Προσωπικό,** θα διαρθρώνεται σε Οργανικές Μονάδες (**Τμήματα**), που θα στελεχώνουν τους απαιτούμενους Νομαρχιακούς **Κλάδους, όπως:** τον **Οργανωτικό,** που θα **υπάγονται τα τμήματα** Γραμματείας - Αρχείου, Προσωπικού, Οικονομικού, Διαχείρισης Υλικού και Δημοσίων Σχέσεων, **τον κλάδο Υποστήριξης,** του Συντονιστικού Επιχειρησιακού Κέντρου, των τεχνικών όλου του μηχανολογικού και ειδικού εξοπλισμού και της πληροφορικής και στατιστικής ανάλυσης, **τον κλάδο Πυρασφάλειας,** για την προληπτική πυροπροστασία, την έρευνα και την αξιολόγηση συστημάτων, **τον κλάδο Νομικών Υποθέσεων** αρμοδιότητας της υπηρεσίας, **τον κλάδο Εκπαίδευσης και Μετεκπαίδευσης** όλου του προσωπικού, **τον κλάδο Υγείας και Ασφάλειας,** για τους χώρους εργασίας και τον υγειονομικό έλεγχο των υπαλλήλων **και τον Βοηθητικό κλάδο,** για τη διοικητική μέριμνα και την καθαριότητα των υπηρεσιών. **Στελέχωση** θα γίνεται από **ανάλογο ειδικευμένο δυναμικό όπως:** Χημικοί –Πολιτικοί Μηχανικοί – Ηλεκτρονικοί – Μηχανολόγοι – Ειδικότητες Πληροφορικής – Οικονομολόγοι – Λογιστές – Νομικοί – Δασολόγοι – Δασοπόνοι – Γιατροί – Νοσηλευτές.
	+ **Επιχειρησιακός Τομέας, που θα περιλαμβάνει τους υπαλλήλους που εργάζονται στον Κλάδο της Μάχιμης Υπηρεσίας**στο έργο των κατασβέσεωνπυρκαγιών και των διασώσεων, καθώς και **στον Κλάδο του Ανακριτικού,** θα διαρθρώνεται με **την ανάλογη σύνθεση,** για τον καθορισμό και καταμερισμό αρμοδιοτήτων.
* **Σύσταση Επιτελικών Συμβουλίων ως ανώτερα συλλογικά όργανα Διοίκησης, Συντονισμού** και **Υποστήριξης** της δράσης των υποκείμενων υπηρεσιών, σε **Νομαρχιακό Περιφερειακό και Κεντρικό επίπεδο,** αποτελούμενα από τους αντίστοιχους **Διοικητές** και **Αναπληρωτές** αυτών και τους αρμόδιους **Προϊσταμένους,** με **αντιπροσωπευτική συμμετοχή** και **εκπροσώπων** των **εργαζομένων.**
* **Τροποποίηση των ειδικών κριτηρίων για τις σωματικές ικανότητες, του υφιστάμενου Συστήματος Προσλήψεων μέσω των πανελληνίων εξετάσεων,** με κατάργηση του **ρατσιστικού** και **ατελέσφορου** κριτηρίου του ύψους για το προσωπικό του Επιχειρησιακού Τομέα.
* **Για την κάλυψη θέσεων του προσωπικού του Διοικητικού Τομέα αλλά και του Βοηθητικού – Τεχνικού προσωπικού,**σύνταξη νέου**αξιοκρατικού διαγωνισμού προσλήψεων,**με βάση τα αντικειμενικά κριτήρια**των πιστοποιημένων γνώσεων**και την **αντικειμενική αξιολόγηση** των **γενικών** και **ειδικών** προσόντων.

**Οι προσλήψεις όλων των υπαλλήλων**θα αφορούν αποκλειστικά**την κάλυψη**των **κατά τόπους κενών οργανικών θέσεων.**

* **Άμεση μονιμοποίηση όλων των συμβασιούχων πυροσβεστών**(συμπεριλαμβανομένων και των πυροσβεστών **5ετούς** θητείας), **με σταθερή σχέση** **εργασίας**σε υπηρεσίες αρμοδιότητας της Πολιτικής Προστασίας, προκειμένου νακαλύπτουν τις **πάγιες ανάγκες** στον τομέα της **πρόληψης, φύλαξης** και **προστασίας** **των δασικών οικοσυστημάτων**κατά την αντιπυρική περίοδο, αλλά και τις**έκτακτες καταστάσεις**που προκύπτουν**καθ΄ όλη τη διάρκεια του έτους.**
* **Μονιμοποίηση στο Πυροσβεστικό Σώμα,**όσων εκ των υπαλλήλων αυτώνπληρούν βασικά **κριτήρια** και **προϋποθέσεις πρόσληψης προσωπικού,** σε ότι αφορά τα όρια ηλικίας και τις γραμματικές γνώσεις. **Προτεινόμενα όρια ηλικίας** το **35ο**για τους**άνδρες**και το**30ο**για τις**γυναίκες.**Για όσους υπαλλήλουςσυμπληρώνουν **25ετή** συνολική **πραγματική υπηρεσία στο Π.Σ.** με τη συμπλήρωση των **55** και των **50 ετών** αντίστοιχα για **άνδρες** και **γυναίκες, δεν απαιτείται όριο** **ηλικίας. Προτεινόμενος τίτλος σπουδών,**το απολυτήριο Λυκείου.
* **Κάλυψη των πραγματικών κενών οργανικών θέσεων**που ξεπερνούν το**30%**τηςοργανικής δύναμης, **με προσλήψεις πλέον των 4.000 υπαλλήλων,** μέσα στην επόμενη διετία.
* **Αναδιάρθρωση των υπηρεσιών**με αλλαγή του οργανογράμματος και**αύξηση του αριθμού οργανικών θέσεων**των υπηρεσιών της χώρας, ώστε να καλύπτονταιπλήρως **οι συνεχώς διευρυνόμενες κοινωνικές ανάγκες** κατά περιοχή, ο **επιχειρησιακός σχεδιασμός**και οι**κανόνες ασφαλών επεμβάσεων.**
* **Ίδρυση Πυροσβεστικών Σταθμών σε όλα τα αστικά κέντρα,** ανάλογης τάξης με τις επικρατούσες **πληθυσμιακές** και **παραγωγικές συνθήκες.** Μετατροπή **όλων των Πυροσβεστικών Κλιμακίων** σε **Σταθμούς Δ΄ τάξης** και στη συνέχεια **αναβάθμιση όσων εξυπηρετούν μεγαλύτερες ανάγκες,** βάση σχετικών **μελετών** και **στατιστικών** σε ότι αφορά τους τομείς ευθύνης τους.

**Προτεινόμενη οργανική δύναμη σε πρώτη εφαρμογή και μέχρι την υλοποίηση βασικών παραμέτρων του συνολικού πλαισίου αιτημάτων**(καθιέρωσηειδικοτήτων – αναμόρφωση του εργασιακού καθεστώτος), οι **16.000 θέσεις.**

* **Κατάργηση όλων των προγραμμάτων σύμπραξης δημόσιου και ιδιωτικού τομέα,**που ενισχύουν την **ιδιωτικοποίηση** τομέων του Π.Σ. και άμεση χρηματοδότηση του εκσυγχρονισμού των υποδομών, **αποκλειστικά από τον κρατικό προϋπολογισμό**.
* **Καταγραφή – ταξινόμηση και ικανοποίηση των αναγκών και ελλείψεων σε υλικοτεχνική υποδομή,**με άμεση διευθέτηση του στεγαστικού προβλήματος τωνυπηρεσιών, με σύγχρονες προδιαγραφές.
* **Άμεση απόσυρση όλων των πυροσβεστικών οχημάτων πέραν της 30ετίας**καιπρομήθεια οχημάτων όλων των τύπων για τη **σταδιακή αντικατάσταση** των οχημάτων πέραν της **15ετίας** και την περαιτέρω **ενίσχυση των Σταθμών,** στην βάση των υπαρκτών αναγκών τους.
* **Προμήθεια ειδικού και εξειδικευμένου εξοπλισμού**όλων των τύπων καιαντικατάσταση του ήδη πεπαλαιωμένου και επιβαρυμένου, καθώς και προμήθεια **αξιόπιστου ατομικού εξοπλισμού**σε όλο το πυροσβεστικό προσωπικό,**για πάσης φύσεως συμβάντα.**
* **Αξιολόγηση σύμφωνα με στατιστικές μελέτες,**για τον βασικό προσανατολισμό τηςκάθε περιοχής από πλευράς συμβάντων όπως, **βιομηχανικές περιοχές, δασικές** **περιοχές, μεγάλα αστικά κέντρα, εθνικοί οδικοί άξονες,**για αντίστοιχοκαταμερισμό του απαιτούμενου εξοπλισμού.
* Δημιουργία **ισχυρού Κρατικού Εναέριου Στόλου** Πυρόσβεσης.
* **Σύσταση Ενιαίου Συντονιστικού Κέντρου σε επίπεδο Νομού**των υπηρεσιών**Π.Σ.**– **ΕΛ.ΑΣ. – Ε.Κ.Α.Β**.**με τριψήφιο αριθμό κλήσης**για κάθε περιστατικό, εξοπλισμένομε συστήματα πληροφορικής σε σύνδεση on line, **και αναβάθμιση του** **Πανελλαδικού και των Περιφερειακών Συντονιστικών Κέντρων,**για τον καλύτεροσυντονισμό των ενεργειών των υπηρεσιών του Σώματος.
* **Αναβάθμιση της εκπαίδευσης** με δημιουργία **Πυροσβεστικών Σχολών** επιπέδου **Α.Τ.Ε.Ι.**σε**Αθήνα, Θεσσαλονίκη**και**Πάτρα,**προκειμένου να καλύπτονται οι**πραγματικές**ανάγκες**σε επίπεδο κατάρτισης.**
* **Εισαγωγή των υποψηφίων πυροσβεστών στην Πυροσβεστική Σχολή**μεδιάρκεια σπουδών **3** έτη, εκ των οποίων οι **6** μήνες θα περιλαμβάνουν **την πρακτική** **εξάσκηση**πριν την τοποθέτηση στις υπηρεσίες. **Μετά την επιτυχή αποφοίτησή τους από τη Σχολή**η τοποθέτηση θαπραγματοποιείται **στην υπηρεσία για την οποία προσελήφθηκαν,** μετά την πάροδο υποχρεωτικής **18μηνης** εκτέλεσης υπηρεσίας, σε Πυροσβεστικούς Σταθμούς **των** **Διοικήσεων Αθηνών, Πειραιά και Θεσσαλονίκης,**ως συνέχεια της πρακτικήςεξάσκησης.

**Ένα μήνα πριν την αποφοίτησή τους**από τη Σχολή, θα δηλώνουν**μία εκ των τριών Διοικήσεων**που επιθυμούν να εκτελέσουν υπηρεσία.

* **Συνεχόμενη εκπαιδευτική διαδικασία με εξειδικευμένα σεμινάρια**και δημιουργία**Τμημάτων Μετεκπαίδευσης σε θεωρητικό και πρακτικό πλαίσιο,**για όλο το ενενεργεία προσωπικό.

**Καθημερινή θεωρητική και πρακτική εξάσκηση σε επίπεδο βάρδιας,**που θαδιεξάγεται **σε ειδικά διαμορφωμένους χώρους** των Πυροσβεστικών Σταθμών.

**Δημιουργία πεδίων ασκήσεων σε κάθε Νομό,**που θα εξυπηρετεί τη διενέργειαασκήσεων μεταξύ των ομώνυμων υπηρεσιών.

**Εμπλουτισμός της επαγγελματικής εκπαιδευτικής βιβλιογραφίας με σύγχρονη εκπαιδευτική ύλη.**Σύσταση επιτροπής έρευνας για συνεχόμενη αξιολόγηση τηςεκπαιδευτικής διαδικασίας.

**ΙΔΡΥΣΗ ΕΝΙΑΙΟΥ ΦΟΡΕΑ ΔΑΣΟΠΡΟΣΤΑΣΙΑΣ**

Ίδρυση του **Ενιαίου Φορέα Δασοπροστασίας** με αντικείμενο την **ενιαία αντιμετώπιση** τόσο της **πρόληψης – προστασίας – διαχείρισης –** **ανάπτυξης**και**οικολογικής ανόρθωσης**των δασών, όσο και της**καταστολής**των δασικώνπυρκαγιών. Ως βασική προϋπόθεση καθίσταται:

* Η **θέσπιση Δασολογίου Εθνικού Κτηματολογίου** με **σύγχρονα επιστημονικά κριτήρια,** καθώς και η επίλυση του ιδιοκτησιακού καθεστώτος των δασικών εκτάσεων με **καθορισμό** της **χρήσης γης,** προκειμένου να μετατραπεί σε **δημόσια περιουσία** η **κατοχή** των μεγάλων **ιδιωτικών εκτάσεων** στα **δασικά οικοσυστήματα,** αλλά και στο **φυσικό περιβάλλον** γενικότερα.
* **Επιπλέον, η κατάργηση όλων των δασοκτόνων νομοθετημάτων,** ώστε να εκλείψουν τα φαινόμενα **εμπορευματοποίησης** της γης και **αποχαρακτηρισμού** των **δασών,** των **δασικών εκτάσεων** και των **προστατευμένων περιοχών** της χώρας, προς όφελος του κατασκευαστικού, μεταλλευτικού, τουριστικού κεφαλαίου και των κάθε λογής καταπατητών, **που δημιουργούν σοβαρές δυσμενείς επιπτώσεις** στο **περιβάλλον** και κατά συνέπεια στην **υγεία και την ποιότητα ζωής του λαού.**
* **Ο φορέας αυτός θα περιλαμβάνει**ως άμεσα**εμπλεκόμενες δυνάμεις,**τη**Δασική Υπηρεσία**στοτμήμα **ανάπτυξης** και **προστασίας** του δασικού οικοσυστήματος και το **Πυροσβεστικό Σώμα** στο τμήμα **καταστολής** των πυρκαγιών δασών.
* Ως **συνεργαζόμενες δυνάμεις** θα συνδράμουν, οι **υπηρεσίες** της **Πολιτικής Προστασίας** που υπάγονται στην **Τοπική Διοίκηση,** το **Γεωτεχνικό Επιμελητήριο Ελλάδας (ΓΕΩΤ.Ε.Ε.),** καθώς και αντίστοιχοι **συναφείς επιστημονικοί φορείς.**
* **Στον τομέα της πρόληψης** των δασικών πυρκαγιών, η **Δασική Υπηρεσία** και **όλες οι συνεργαζόμενες υπηρεσίες προστασίας** και **διαχείρισης** του **φυσικού περιβάλλοντος,** θα υλοποιήσουν **τα απαιτούμενα έργα υποδομής συστημάτων πρόληψης** πυρκαγιών στα δάση, με τον **καθαρισμό** και τη **φύλαξη** των **δασικών οικοσυστημάτων,** τη **δημιουργία** και **συντήρηση ικανοποιητικού δασικού οδικού δικτύου,** την **κατασκευή** σε **καίρια σημεία υδατοδεξαμενών** και **υδροστομίων ανεφοδιασμού** των πυροσβεστικών οχημάτων, καθώς και τη **δημιουργία αντιπυρικών ζωνών, πυροφυλακίων** και **παρατηρητηρίων.** Όπως και την **περιφρούρηση** και **φωτογράφηση** των **καμένων δασικών εκτάσεων** και την **ολοκληρωτική αποκατάστασή τους** με ανθεκτικές στην πυρκαγιά **αναδασώσεις** και **δασοτεχνικά** και **φυτοτεχνικά έργα** στην υδρολογική λεκάνη, **που θα αποτρέπουν τη διάβρωση των εδαφών** και τα **προβλήματα από τους χείμαρρους και άλλα φυσικά φαινόμενα.**

 **Απαραίτητες Προϋποθέσεις:**

* **Κάλυψη της απαιτούμενης οργανικής δύναμης** της **Δασικής Υπηρεσίας** και των **συνεργαζόμενων υπηρεσιών,** με παράλληλη διακλαδική στελέχωση επιστημονικού προσωπικού.
* **Επαρκής χρηματοδότηση** και έγκαιρη μεταφορά των κονδυλίων από **τον κρατικό προϋπολογισμό** στις αρμόδιες υπηρεσίες, για την οικονομική κάλυψη των δράσεων.
* **Διαρκής συνεργασία και συντονισμός των εμπλεκόμενων και συνεργαζόμενων υπηρεσιών,** με καθορισμό αρμοδιοτήτων τόσο **σε επίπεδο πρόληψης,** όσο και **καταστολής** των **πυρκαγιών.**
* **Αναβάθμιση της εκπαίδευσης για όλο το εμπλεκόμενο προσωπικό,** με **συνεχή σεμινάρια** και **μετεκπαιδεύσεις** σε **θεωρητικό** και **πρακτικό** πλαίσιο στην **αντιμετώπιση** των **δασικών πυρκαγιών** και τις **τεχνικές κατάσβεσής τους,** συμπεριλαμβάνοντας **νέα δεδομένα και τεχνικές ανάλυσης και παρακολούθησης.**
* **Δημιουργία σε επιτελικό και περιφερειακό επίπεδο ερευνητικών κέντρων,** με αντικείμενο την **λεπτομερή εξέταση** και **τεκμηρίωση των συμβάντων,** για την εξαγωγή συμπερασμάτων **βελτίωσης της επιχειρησιακής δράσης** και **των κανόνων ασφάλειας.**
* **Αναπροσαρμογή του θεσμικού πλαισίου για τους Εθελοντές Πυροσβέστες**μεδιάθεση κονδυλίων **και ανάπτυξη του θεσμού σε σωστή βάση,** που θα συνάδει με **την ανιδιοτελή προσφορά της εθελοντικής εργασίας**στα πλαίσια ενός παλλαϊκούσχεδιασμού, **ως έκφραση κοινωνικής αλληλεγγύης προς όφελος του λαού.**

**ΕΚΔΗΜΟΚΡΑΤΙΣΜΟΣ ΤΟΥ ΕΣΩΤΕΡΙΚΟΥ ΚΑΝΟΝΙΣΜΟΥ**

**Ο υπάρχον αντιδραστικός Κανονισμός**(**Π.Δ.210/1992**),αποτελεί μια «**σύγχρονη» αναδιατύπωση**του προηγούμενου (**Β.Δ. 9-12-1948/21-1-1949**), εναρμονισμένος στο πνεύμα τωνπροηγούμενων δεκαετιών, με αποτέλεσμα **να μην αντικατοπτρίζει τη σημερινή αντικειμενική** **πραγματικότητα**και**να δημιουργεί πολλαπλά προβλήματα**και στην**ομαλή διεξαγωγή της υπηρεσίας,**αλλά και**στις εργασιακές σχέσεις των υπαλλήλων.**

**Απαιτείται άμεσα η σύνταξη νέου, σύγχρονου, δημοκρατικού Εσωτερικού Κανονισμού λειτουργίας της υπηρεσίας,**με βασικό άξονα**την αποστρατικοποίησή της**στη βάση**της εξυπηρέτησης της κοινωνικής της αποστολής,**καθώς και**τη διασφάλιση των εργασιακών δικαιωμάτων των υπαλλήλων**και την**ομαλή διεκπεραίωση του επιχειρησιακού έργου,**χωρίς τοένα να υφίσταται σε βάρος του άλλου.

 **Βασικές παράμετροι:**

* **Κατάργηση των αντιδημοκρατικών και αντιδραστικών διατάξεων**στα πλαίσια**του εκσυγχρονισμού**και της μετατροπής του Π.Σ. σε**πολιτική, διοικητική υπηρεσία του κράτους.**
* **Κατάργηση των αναχρονιστικών διατάξεων**που διαπνέουν**στο σύνολο του το θεσμικό πλαίσιο λειτουργίας**του ισχύοντος Κανονισμού και**εγκλωβίζουν**την**πρωτοβουλία**και την**δημιουργικότητα των υπαλλήλων,**σε μία**αποστεωμένη λογική**σχεδιασμού και οργάνωσης.
* **Κωδικοποίηση και ανάλυση της υφιστάμενης νομοθεσίας,** προκειμένου ο Κανονισμός **να συνάδει απόλυτα με τις διατάξεις αυτής** και να μη δημιουργεί **συγχύσεις** και **παρερμηνείες** σε ότι αφορά την εφαρμογή του.

**Οι διατάξεις του Κανονισμού θα αναφέρονται αποκλειστικά,** στη **διάρθρωση** και **λειτουργία** της υπηρεσίας τον ε**πιχειρησιακό** και **Διοικητικό Τομέα,** στις **αρμοδιότητες των οργάνων της** συμπεριλαμβανομένων και των πειθαρχικών, καθώς και στα **καθήκοντα των υπαλλήλων,** που θα συνδέονται άμεσα **με τις σύγχρονες ανάγκες** που απαιτεί η ε**πιστημονική** και **τεχνολογική εξέλιξη.**

**Αρμοδιότητες όπως η διεξαγωγή** της **υγειονομικής υπηρεσίας,** της **οικονομικής** και **λογιστικής υπηρεσίας,** της **διαχείρισης υλικού,** καθώς και **όλες οι αρμοδιότητες των υπηρεσιών του Διοικητικού Τομέα,** θα πρέπει να διέπονται αποκλειστικά από τις διατάξεις της **γενικότερης ισχύουσας νομοθεσίας.**

Επίσης για θέματα **χορήγησης ηθικών** και **υλικών αμοιβών,** θα πρέπει να εφαρμόζονται οι **διατάξεις**που αφορούν τους**πολιτικούς δημοσίους υπαλλήλους,**στα πλαίσια**της ισονομίας**και**της ίσης μεταχείρισης**όλων των εργαζομένων.

**ΣΥΣΤΑΣΗ ΒΑΘΜΟΛΟΓΙΟΥ ΥΠΑΛΛΗΛΩΝ**

 Καθιέρωση **νέου** θεσμικού **πλαισίου κρίσεων** και **προαγωγών,** που θα εξασφαλίζει τη **διαφάνεια,** την **αξιοκρατία** και την **ομαλή εξέλιξη ιεραρχίας** σε όλες τις βαθμίδες, **εναρμονισμένο** στα πλαίσια της πρότασης μας **για την αναδιοργάνωση του Π.Σ.**

 **Απαραίτητες προϋποθέσεις:**

* **Ακώλυτη βαθμολογική εξέλιξη**για όλους τους υπαλλήλους με βάση τα χρόνιαυπηρεσίας και **αποσύνδεση του βαθμού από τα καθήκοντα. Ο βαθμός** θα αποτελεί προϋπόθεση μόνο για να μπορεί ο κάθε υπάλληλος να διεκδικήσει **θέση Ευθύνης –** **Διοίκησης**με**τριετή θητεία**και**αντίστοιχη αμοιβή,**πέραν των πάγιων βασικών**καθηκόντων**σε**εργασίες πυρόσβεσης – διάσωσης – ανακριτικών καθηκόντων**για το μάχιμο προσωπικό και των **καθηκόντων Διοικητικού Τομέα** για το υπόλοιπο προσωπικό.
* **Για τους υπαλλήλους της μάχιμης υπηρεσίας, κατάργηση των βαθμών στρατιωτικού τύπου**και αντικατάστασή τους με**βαθμούς αντίστοιχους των πολιτικών υπαλλήλων σε όλα τα επίπεδα Διοίκησης**και στα πλαίσια πουαπαιτούν **οι ιδιαιτερότητες του πυροσβεστικού επαγγέλματος.**
* **Για τους διοικητικούς υπαλλήλους και το βοηθητικό – τεχνικό προσωπικό**πουθα διατίθενται **αποκλειστικά** για τις συγκεκριμένες εργασίες, οι **βαθμοί** τους θα είναι αντίστοιχοι με των **πολιτικών υπαλλήλων,** με διακριτικό χαρακτηρισμό ανάλογα με την ειδικότητα.
* **Η κρίση** και **η αξιολόγηση** κάθε υποψηφίου για **την κατάληψη της θέσης Ευθύνης – Διοίκησης, δεν θα είναι προϊόν αμφιλεγόμενων αντιλήψεων** και **αποφάσεων** κάποιων **επιτροπών** με **υποκειμενικά κριτήρια.**

**Τα αρμόδια Συμβούλια Επιλογής**θα συνεκτιμούν μια σειρά από **αντικειμενικά** και **μετρήσιμα** κριτήρια για την **επαγγελματική επάρκεια** και **εξειδίκευση** των υπαλλήλων όπως, **συναφείς σπουδές, έτη υπηρεσίας, ειδικές δραστηριότητες, γνώσεις** και **ικανότητες** που θα αποδεικνύονται από την **επιτυχημένη** παρακολούθηση **εκπαιδευτικών σεμιναρίων** μέσα από **τακτικές εξεταστικές διαδικασίες** που θα διεξάγονται καθ’ όλη τη διάρκεια της υπηρεσίας των υπαλλήλων, **ενισχύοντας τη σύνδεση του βαθμολογίου άμεσα** και με την **αναβαθμισμένη εκπαιδευτική διαδικασία** που προτείνουμε.

**ΣΥΝΤΑΞΗ ΝΕΟΥ ΑΞΙΟΚΡΑΤΙΚΟΥ ΚΑΝΟΝΙΣΜΟΥ ΜΕΤΑΘΕΣΕΩΝ**

* **Κανονισμός Μεταθέσεων**θα ρυθμίζει τις**μεταθέσεις – αποσπάσεις – μετακινήσεις**όλων τωνυπαλλήλων του Π.Σ. με **βασικό γνώμονα το σεβασμό και την εξυπηρέτηση των προσωπικών και** **οικογενειακών αναγκών,**σε συνδυασμό**με την κάλυψη των υπηρεσιακών αναγκών,**μεπαράλληλη θέσπιση δικλείδων εφαρμογής του.

**Μέσα από την εδραίωση της αξιοκρατίας** θα σταματήσει οριστικά η απόπειρα **εκμαυλισμού συνειδήσεων** μέσω των **ρουσφετολογικών πρακτικών,** με τις **μακρόχρονες αποσπάσεις,** τις **παράνομες μεταθέσεις** και τις **επιλεκτικές μετακινήσεις** ημετέρων.

**Τα αναβαθμισμένα Υπηρεσιακά Συμβούλια Μεταθέσεων**θα ελέγχονται ως προς**την νομιμότητα των αποφάσεων τους,**με**αντίστοιχες κυρώσεις**για οποιαδήποτε**μορφή καταστρατήγησης**τουΚανονισμού.

Επίσης πριν τη σύνταξη του νέου Κανονισμού, **προέχει η άμεση αποκατάσταση όλων των** **θιγόμενων**από τις μέχρι τώρα**άδικες, αυθαίρετες και παράνομες αποφάσεις,**με επανεξέταση**όλων των σχετικών ενστάσεων.**

(Έχει καταρτιστεί **πλήρης – αναλυτική και εμπεριστατωμένη πρόταση** και έχει υποβληθεί σε όλους τους αρμόδιους φορείς).

**ΕΝΤΑΞΗ ΤΟΥ ΕΠΑΓΓΕΛΜΑΤΟΣ ΣΤΑ ΒΑΡΕΑ – ΕΠΙΚΙΝΔΥΝΑ ΚΑΙ ΑΝΘΥΓΙΕΙΝΑ**

 Ζητάμε άμεση **ένταξη** του επαγγέλματος στα **Βαρέα Επικίνδυνα και Ανθυγιεινά** για το προσωπικό του **Επιχειρησιακού Τομέα** και ανάλογη ένταξη σε επαγγέλματα **Βαρέα και Ανθυγιεινά** για ειδικότητες των υπαλλήλων του **Βοηθητικού** και **Τεχνικού προσωπικού** του **Διοικητικού Τομέα.**

 **Για όλους αυτούς:**

* **Συνταξιοδότηση με 25 χρόνια πραγματικής υπηρεσίας χωρίς όριο ηλικίας συνταξιοδότησης,**με**πλήρεις αποδοχές**και**επιβάρυνση της εργοδοσίας**με τοανάλογο επασφάλιστρο.
* **Ανώτατα όρια ηλικίας συνταξιοδότησης**για τις υπαγόμενες κατηγορίες τουπροσωπικού τα **55** έτη για τους **άνδρες** και τα **50** για τις **γυναίκες.**
* **Ανώτατο όριο ηλικίας πρόσληψης**των ανδρών το**26ο**(**3**έτη η Σχολή**1**έτος ηστρατιωτική θητεία και **25** έτη πραγματική υπηρεσία). Ανώτατο όριο ηλικίας πρόσληψης για τις γυναίκες το **22ο.**
* **Χορήγηση αντίστοιχου επιδόματος,** για την **ενίσχυση** της **φροντίδας** της **υγείας** των εργαζομένων.
* **Μειωμένο ωράριο** (**5**νθήμερο – **6**ωρο – **30**ωρο εβδομαδιαίως) και **αυξημένη άδεια** απουσίας (**45 εργάσιμες ημέρες** το χρόνο), για **μεγαλύτερη αποχή** από τις **επικίνδυνες** και **ανθυγιεινές** συνθήκες εργασίας.
* **Ανώτατα όρια υπερωριακής εργασίας** ανά ημερολογιακή ημέρα, όταν **η υπερεργασία κρίνεται άκρως απαραίτητη** λόγω της **φύσεως του επαγγέλματός μας,** το ήμισυ του προβλεπόμενου τακτικού χρόνου εργασίας (**3ώρες**). Συνολικός χρόνος της **ανώτατης μηνιαίας** υπερωριακής εργασίας, οι **60ώρες.**
	+ **Αυξημένα και εξειδικευμένα μέτρα** για την **προστασία** της **υγείας** και **ασφάλειας** των εργαζομένων και **μεγαλύτερη ένταση** των **ελέγχων** προς αποτροπή **της περεταίρω επιβάρυνσης**και**φθοράς**της υγείας τους.
	+ **Ο ορισμός του επαγγέλματος ως Β.Α.Ε.** θα καθοριστεί **με επιστημονική μελέτη** από **κρατικούς Γιατρούς Εργασίας** και **Τεχνικούς Ασφάλειας** και **γραπτή εκτίμηση επαγγελματικού κινδύνου,** η οποία θα περιλαμβάνει **πλήρη περιγραφή των κινδύνων της εργασίας μας** (χημικοί, φυσικοί, μηχανικοί, βιολογικοί, εργονομικοί, ψυχοκοινωνικοί κ.λ.π.), καθώς **και συλλογικά αποτελέσματα** από τον **προληπτικό ιατρικό έλεγχο των εργαζομένων.**

**Επίσης θα προβλέπει αναδρομικά** και **αναλογική εφαρμογή** σε ότι αφορά **τα μειωμένα όρια ηλικίας** και για **τους υπαλλήλους** που έχουν **μετακινηθεί από εντασσόμενες** σε **μη εντασσόμενες στον κλάδο των Β.Α.Ε. υπηρεσίες** και **αντίστροφα.**

**ΕΦΑΡΜΟΓΗ ΠΛΗΡΟΥΣ ΠΕΝΘΗΜΕΡΗΣ ΕΒΔΟΜΑΔΙΑΙΑΣ ΕΡΓΑΣΙΑΣ**

 **Με ανθρώπινο ωράριο εργασίας** προσαρμοσμένο στις **συνθήκες του επαγγέλματος,** που επιβάλλουν την **εξασφάλιση** της **απαραίτητης επάρκειας ελεύθερου χρόνου** κατά το διάστημα που μεσολαβεί **μεταξύ των υπηρεσιών που εκτελούνται,** ώστε να μην δημιουργούνται **αρνητικές επιπτώσεις στην υγεία** από τις **συνεχόμενες μεταβολές.**

**Συγκεκριμένα:**

* **Πενθήμερη**εβδομάδα εργασίας**30 ωρών**με**6ωρη ημερήσια εργασία,**για τοπροσωπικό που εντάσσεται σε **κατηγορίες του κλάδου των Βαρέων –** **Επικίνδυνων και Ανθυγιεινών Επαγγελμάτων.**

**Για τους υπαλλήλους της μάχιμης υπηρεσίας, η ημερήσια εργασία** θα περιλαμβάνει **θεωρητική** και **πρακτική εκπαίδευση** και **εξάσκηση,** σε μόνιμη βάση.

Για τους υπόλοιπους υπαλλήλους του **Διοικητικού Τομέα,** καθώς και του **Βοηθητικού** **και Τεχνικού προσωπικού, πενθήμερη**εβδομάδα εργασίας**35 ωρών,**με**7ωρη ημερήσια εργασία.**

* **Κατάργηση όλων των σχετικών διαταγών περί επιφυλακών,** που εφαρμόζονται **για να καλυφθούν τα οργανικά κενά** και **οι πάγιες ανάγκες της υπηρεσίας**καιπροστασία του ωραρίου **με διοικητικές ενέργειες** κατά **όσων το παραβιάζουν,** με **ευθύνη** των **συνδικαλιστικών οργάνων.**
* **Πλήρη και επαρκή αποζημίωση**για κάθε**ώρα υπερωρίας**πέραν του**κανονικού ωραρίου**και**ανάλογες προσαυξήσεις**για νυχτερινή εργασία και για εργασία κατάτη διάρκεια Κυριακών και Αργιών.
* **Στις απομακρυσμένες από τα αστικά κέντρα υπηρεσίες** που στελεχώνονται **από συναδέλφους μετακινούμενους** και υπάρχει **αντικειμενική αδυναμία μετεγκατάστασης** των ιδίων, καθώς και των οικογενειών τους, η **μετακίνηση από και προς την εργασία** να πραγματοποιείται **με έξοδα της υπηρεσίας.**
* Μέχρι να **κατακτηθεί** και να **υλοποιηθεί** το **δίκαιο αίτημά μας,** ζητάμε την **άμεση κατάργηση** των Π.Δ. **55/2010 & 25/2013,** που προβλέπουν την καθιέρωση της **12ωρης** και **16ωρης ημερήσιας εργασίας** για το μάχιμο προσωπικό και **την επαναφορά του προηγούμενου ισχύοντος θεσμικού πλαισίου** (άρθρο **23** παράγραφος **3** του **Π.Δ. 210/1992 Κ.Ε.Υ.Π.Σ.**), δίνοντας **τη δυνατότητα στους υπαλλήλους** να επιλέξουν **με ποιο ωράριο επιθυμούν να εργαστούν.**

**ΕΦΑΡΜΟΓΗ ΤΩΝ ΔΙΑΤΑΞΕΩΝ ΓΙΑ ΤΗΝ ΥΓΕΙΑ ΚΑΙ ΑΣΦΑΛΕΙΑ ΤΗΣ ΕΡΓΑΣΙΑΣ**

 **Με έκδοση**και**άμεση εφαρμογή**όλων των σχετικών Διαταγμάτων,**εναρμονισμένων στην υπάρχουσα νομοθεσία**και**προσαρμοσμένων στις ιδιαιτερότητες του επαγγέλματος,**που**θα κατοχυρώνουν:**

* **Επαρκή μέριμνα**σε όλες τις Υπηρεσίες για **παροχή υπηρεσιών καθαριότητας,** σε **μόνιμη** και **καθημερινή** βάση.
* **Μεταστέγαση υπηρεσιών από ακατάλληλα κτήρια** και **δημιουργία κατάλληλων κτιριακών εγκαταστάσεων** και **χώρων εργασίας** που θα αποβλέπουν στη διαμόρφωση **ασφαλούς** και **υγιεινού περιβάλλοντος,** σε όσες υπηρεσίες της χώρας οι υπάρχουσες εγκαταστάσεις **δεν καλύπτουν τη λειτουργικότητα** και δεν εξασφαλίζουν **την υγιεινή διαβίωση υπαλλήλων.**
* **Παροχή των κατάλληλων μέσων ατομικής προστασίας**σε όλο το προσωπικό.
* **Εγκατάσταση συστημάτων ενδοεπικοινωνίας,** σε όλα τα πυροσβεστικά κράνη **αστικών** και **δασικών** συμβάντων.
* **Διάθεση σύγχρονων εργαλείων** και **υλικών πυρόσβεσης,** καθώς και **συσκευών γρήγορης ανίχνευσης επικίνδυνων τοξικών ουσιών,** στον εργονομικό σχεδιασμό των **Πυροσβεστικών Σταθμών** και **οχημάτων.**
* **Ετήσιο τεχνικό έλεγχο**από τα κρατικά**Κ.Τ.Ε.Ο.**όλων των οχημάτων της υπηρεσίας
* **Σύσταση θέσεων υγειονομικού προσωπικού πυροσβεστικών υπηρεσιών**καιδημιουργία αρμόδιων **Διευθύνσεων για την Υγεία και Ασφάλεια της Εργασίας,** σε νομαρχιακό επίπεδο.
* **Δημιουργία Κρατικού Σώματος Ιατρών Εργασίας – Νοσηλευτών**και**Τεχνικών Ασφαλείας,**που θα συνδράμει και στα επιχειρησιακά συμβάντα.
* **Τακτικό ιατρικό έλεγχο όλων των εργαζομένων,** που εκτίθενται σε βλαπτικούς παράγοντες.
* **Επίσημη καταγραφή**και**ανάλυση**των**εργατικών ατυχημάτων**και των**επαγγελματικών ασθενειών**των πυροσβεστών.
* **Λήψη συλλογικών μέτρων προστασίας των εργαζομένων,** με κατάρτιση προγράμματος **προληπτικής δράσης,** για την **βελτίωση των συνθηκών εργασίας** και την **αποφυγή εργατικών ατυχημάτων.**
* **Δημιουργία Τμήματος Ασφάλειας Συμβάντων προσωπικού** του **Επιχειρησιακού Τομέα** σε όλες τις**Διευθύνσεις Υγείας και Ασφάλειας της Εργασίας** κατά περιοχή, με **αποκλειστική** απασχόληση **των υπευθύνων** Ασφάλειας Συμβάντων **στη θέση αυτή** και **απαραίτητη συμμετοχή σε όλα τα συμβάντα** της υπηρεσίας, που χαρακτηρίζονται **σοβαρά από άποψη επικινδυνότητας.**
* **Ενημέρωση από τον εργοδότη προς τους εργαζόμενους**για τους πιθανούςκινδύνους που συνδέονται **με την έκθεση σε βλαπτικούς παράγοντες** και τις **οριακές τιμές έκθεσης**σε αυτούς,**με παράλληλη επιμόρφωση**για τη βελτίωση τωνγνώσεων, σχετικά **με τους κινδύνους στους οποίους εκτίθενται.**
* **Ανώτατο χρόνο ημερήσιας εργασίας**όταν απαιτείται κατά τη διάρκεια τωνσυμβάντων, **9 ώρες** και **ανάπαυση** με **πλήρη διατροφή,** σε **καταλύματα** που θα εξασφαλίζουν **τις απαραίτητες συνθήκες** για την **ηρεμία,** την **ξεκούραση** και την **ατομική καθαριότητα**των υπαλλήλων,**ως βασικές προϋποθέσεις**προκειμένου ναεπανέλθουν στα καθήκοντά τους. **Ανώτατο χρονικό όριο απομάκρυνσης** υπαλλήλου από την έδρα του, **προς ενίσχυση άλλων υπηρεσιών,** οι **48** **ώρες.**
* **Για το προσωπικό του Διοικητικού Τομέα**που δεν εμπλέκεται σε επιχειρησιακέςενέργειες, **ο ανώτατος χρόνος ημερήσιας εργασίας** δεν μπορεί να υπερβαίνει τις **7ώρες.**
* **Έλεγχο της εφαρμογής των Διατάξεων περί Υγείας και Ασφάλειας της Εργασίας**στις Πυροσβεστικές Υπηρεσίες **και επιβολή των ποινικών κυρώσεων στην** **εργοδοσία**σε περίπτωση παραβίασης της νομοθεσίας, από**τις αρμόδιες υπηρεσίες της Τοπικής Διοίκησης**(Επιθεώρηση Εργασίας και αντίστοιχες).
* **Σύσταση των προβλεπόμενων επιτροπών των εργαζομένων,**για τον έλεγχο τηςυλοποίησης των διατάξεων.

**ΝΕΟ ΜΙΣΘΟΛΟΓΙΟ ΥΠΑΛΛΗΛΩΝ**

 **Άμεση αποκατάσταση των μισθολογικών απωλειών**στα προ**του 2009**επίπεδα καιπροοπτικά, σύσταση νέου μισθολογίου που θα καλύπτει όλες τις παραμέτρους του επαγγέλματος: **Έτη Υπηρεσίας – Σπουδές – Θέση Ευθύνης – Υπερεργασία** (Υπερωρίες, Νυχτερινά, Αργίες, Κυριακές) **– Οικογενειακή Κατάσταση – Βαρύτητα –** **Επικινδυνότητα – Ανθυγιεινότητα.**

 **Βασικές προϋποθέσεις:**

* Διαμόρφωση **ενιαίας μισθολογικής κλίμακας** και **κριτηρίων** στη βάση **των σύγχρονων αναγκών** και **της αξιοπρεπούς διαβίωσης,** συνυπολογιζόμενου και του επιπέδου σπουδών, **προκειμένου να επιτυγχάνεται η καλύτερη και πληρέστερη εξειδίκευση.**
* **Αποδέσμευση**του**μισθού**από το**βαθμό**και**ακώλυτη μισθολογική εξέλιξη**σε όλεςτις **κατηγορίες** και τα **μισθολογικά κλιμάκια,** με βάση **τα χρόνια υπηρεσίας.**
* Για τα μέχρι τώρα **χρεωστούμενα ρεπό,** με τη σύμφωνη γνώμη των υπαλλήλων να καταβληθεί **εφάπαξ αποζημίωση,**ως λύση του αδιεξόδου που έχει δημιουργήσει**το υπάρχον αντεργατικό καθεστώς προσμέτρησης της υπερεργασίας.**
* **Άμεση πληρωμή**όλων των**δεδουλευμένων νυχτερινών,**με αναδρομική ισχύ από τον**Ιούλιο**του**2003.**

**ΑΣΦΑΛΙΣΤΙΚΟ**

* **Κατάργηση όλων των αντιασφαλιστικών νόμων**από το**1990**και μετά.
* **Άμεση κατάργηση των ασφαλιστικών εισφορών**για την περίθαλψη.
* **Μείωση των ασφαλιστικών εισφορών** που επιβαρύνουν τον εργαζόμενο για τη σύνταξη στην **προοπτική** της **κατάργησής τους,** με αντίστοιχη **αύξηση** των **εργοδοτικών εισφορών.**
* **Σύνταξη για όλους**με**30 χρόνια δουλειάς**χωρίς**όριο ηλικίας**και**ανώτατα ηλικιακά όρια εργασίας**τα**60 χρόνια**για τους**άνδρες**και τα**55 για τις γυναίκες. Για τους εργαζόμενους**στα**Β**αρέα –**Ε**πικίνδυνα και**Α**νθυγιεινά**επαγγέλματα**σύνταξη με **25** **χρόνια δουλειάς** χωρίς **όριο ηλικίας** και **ανώτατα ηλικιακά όρια** **εργασίας**τα**55 χρόνια**για τους**άνδρες**και τα**50 για τις γυναίκες.**
* **Πλήρη ασφαλιστικά και συνταξιοδοτικά δικαιώματα για όλους**και σύνταξη στο**80%**των**αποδοχών αφυπηρέτησης,**αποδιδόμενη αποκλειστικά**από τον κρατικό προϋπολογισμό.**
* **Άμεση αναγνώριση του αντίστοιχου χρόνου προϋπηρεσίας** των προσληφθέντων πυροσβεστών το **1994** αντί το **1989** και προσμέτρηση του στην **οικονομική – βαθμολογική** τους **εξέλιξη** και **συνταξιοδοτική τους κατάσταση, χωρίς επιπλέον επιβάρυνση** των εργαζομένων.

 **Μέχρι να κατακτηθεί και να υλοποιηθεί η πρότασή μας :**

* **Επαναφορά των επικουρικών ταμείων μας στην αρχική τους κατάσταση** και παράλληλες αλλαγές σε **κεντρικό, οργανωτικό** και **διαχειριστικό** επίπεδο.
* **Κατάργηση όλων των περικοπών των συντάξεων** και των **εφάπαξ μερισμάτων** των εργαζομένων **και πλήρη απόδοσή τους στους δικαιούχους.**

**Απαραίτητες Προϋποθέσεις:**

* **Επιστροφή των κλεμμένων αποθεματικών**των ασφαλιστικών ταμείων**από το 1950**μέχρι**σήμερα.**
* **Απαγόρευση των επενδύσεων των χρημάτων των εργαζομένων**στον τζόγο**του χρηματιστηρίου**και των άλλων**ληστρικών χρηματοοικονομικών ομίλων.**

**ΕΠΙΠΛΕΟΝ ΑΙΤΗΜΑΤΑ**

* **Άμεση καταβολή των οδοιπορικών εξόδων μετάθεσης,**σε όσους**τα δικαιούνται**και **δεν τους έχουν χορηγηθεί.**
* **Άμεση καταβολή**της**εφάπαξ ενίσχυσης**της εισοδηματικής πολιτικής**του 2009,**σε**όσους υπαλλήλους δεν χορηγήθηκε**εξαιτίας της**ανισότιμης**και**άδικης**εφαρμογής**σε βάρος των πυροσβεστών,**που προήλθε από**τις κατευθύνσεις του Υπουργείου Οικονομικών.**
* **Άμεση επαναχορήγηση του επιδόματος χρόνου υπηρεσίας,**που**έχει περικοπεί**από τους πυροσβεστικούς υπαλλήλους, **με την ειδικότητα του Πλοηγού.**
* **Χορήγηση**των**γονικών αδειών**και**διευκολύνσεων**στο**σύνολο των υπαλλήλων**του Π.Σ. **με πλήρη εφαρμογή των διατάξεων** του **Δημοσιοϋπαλληλικού Κώδικα.**
* **Ελεύθερη και δωρεάν πρόσβαση σε βρεφονηπιακούς, παιδικούς σταθμούς και παιδικές κατασκηνώσεις**των παιδιών**των υπαλλήλων του Π.Σ.**όπως και**όλων των εργαζομένων,**υπό την αιγίδα του κράτους,**χωρίς όρους και προϋποθέσεις.**

**ΕΠΙΠΡΟΣΘΕΤΑ ΔΙΕΚΔΙΚΟΥΜΑΙ:**

* **Θεσμοθέτηση Ελεύθερων Συλλογικών Συμβάσεων Εργασίας**σε όλα τα επίπεδα,στις οποίες θα συμπεριλαμβάνονται **όλα τα ζητήματα που απασχολούν τους** **εργαζόμενους.**
* **Αφορολόγητο όριο 20.000€**κατ’ άτομο,**40.000€**για το ανδρόγυνο, με προσαύξηση**5.000€**για κάθε ανήλικο παιδί.
* **Πάγωμα των ανατιμήσεων**στα είδη πρώτης ανάγκης**και πάταξη**της κερδοσκοπίας.
* **Κατάργηση των ελαστικών μορφών απασχόλησης, σταθερή**και**μόνιμη δουλειά**για όλους.
* **Δωρεάν αποκλειστικά δημόσιο σύστημα Παιδείας – Υγείας – Πρόνοιας για όλους,**χωρίς όρους και προϋποθέσεις.

 **Απαιτούμε ως βασική προϋπόθεση για την υλοποίηση του συνολικού πλαισίου των αιτημάτων μας, προκειμένου να εξασφαλιστεί η απαιτούμενη επαρκής χρηματοδότηση από τον κρατικό προϋπολογισμό, τη φορολογία του μεγάλου κεφαλαίου με συντελεστή 45%, με παράλληλη κατάργηση όλων των φοροαπαλλαγών του.**

**ΓΙΑ ΤΗΝ Ε.Α.Κ.Π.**

**Η ΕΚΤΕΛΕΣΤΙΚΗ ΓΡΑΜΜΑΤΕΙΑ**